stanford-oval/wikipedia huggingface dataset:
אובליסק הטכניון
מבנה

גובה האובליסק הוא 28 מטרים, קוטרו 61 סנטימטרים והוא כולל מנגנון המעוות את צורתו באופן מחזורי על הציר הרדיאלי- במטרה ליצור אשליה של סיבוב המדמה אורגניזם חי. עם זאת, המנגנון מופעל לעיתים רחוקות, כיוון שהוא יוצר רעש רב. לכן במהלך מרבית השנה הפסל עומד דומם.
האובליסק בנוי מ-224 צלעות מתכת (28 צלעות בכל אחת מ-8 ה"קומות"), כל צלע מסיימת סיבוב מדי 20 שניות בערך. כל אחת מהצלעות נעה בצורה שנועדה ליצור את האשליה כאילו האובליסק מסתובב סביב צירו, אף על פי שבפועל אין זה כך.
תאורה מיוחדת מאירה את האובליסק בלילות.
הערות שוליים

↑  Calatrava dedicates sculpture to recognize contributions to Russell Berrie Nanotechnology Institute
↑  Dr. Calatrava Obelisk, Russell Berrie Nanotechnology Institute
ג'יימי פרסלי

| --- | --- |
פרסלי, 2008
פרסלי, 2008
 לידה:  30 ביולי 1977 (בת 47) קינסטון, מחוז לניאור, ארצות הברית 
 שם לידה:  Jaime Elizabeth Pressly 
 מדינה:  ארצות הברית ארצות הברית
 תקופת הפעילות:  מ-1991
 מקום לימודים:  תיכון קינסטון 
 מספר צאצאים:  3 
 פרסים והוקרה:  פרס אמי לשחקנית הטובה ביותר בסדרה קומית (2007) 
 http://www.jaimepressly.com/
 פרופיל ב-IMDb
 חתימה:   
 
ג'יימי אליזבת פרסלי (באנגלית: Jaime Elizabeth Pressly; נולדה ב-30 ביולי 1977) היא שחקנית, דוגמנית ומעצבת אופנה אמריקאית. הידועה בשל תפקידה כג'וי טרנר בסיטקום של NBC "קוראים לי ארל", עבורו זכתה בפרס אמי לשחקנית משנה מצטיינת בסדרה קומית ובמועמדות לפרס גלובוס הזהב. לאחר מכן כיכבה בסיטקום של CBS "ממי" בתור ג'יל קנדל.
ביוגרפיה

פרסלי נולדה בקינסטון, קרוליינה הצפונית שבארצות הברית. לה אח ואחות. היא למדה התעמלות וריקוד במשך 11 שנים. כבר בגיל 14 שימשה כדוברת של סוכנות הדוגמנות שבה הייתה רשומה, והחלה לזכות בהכרה כדוגמנית, בעיקר בארצות הברית, אך גם באיטליה וביפן. לאחר שהוריה התגרשו, עברה לגור בקליפורניה עם אימהּ, ושם גם למדה בתקופת בית הספר התיכון, ממנו נשרה. היא עשתה זאת כי בגיל 15 רצתה לטוס לחוזה דוגמנות שקיבלה ביפן, ועל כן הצליחה לפנות לבית משפט כדי שיכריז על עצמאותה מהוריה.
קריירה > כדוגמנית

פרסלי הצטלמה בעירום לגיליונות מרץ 1998 ופברואר 2004 של המגזין "פלייבוי", וכן לגיליון מאי 2006 של המגזין "Allure". ב-2003 הופיעה ברשימת 100 הנשים הסקסיות בעולם של פלייבוי. באותה שנה השיקה ליין של הלבשה תחתונה על שמה, "J'Aime", שמאוחר יותר התרחב לתחומי לבוש נוספים.
קריירה > כשחקנית

תפקידה הקולנועי הראשון של פרסלי היה בשנת 1997, במותחן הארוטי "פוייזן אייווי: הפיתוי החדש", שם היא גילמה את דמותה של ויולט, בחורה אובססיבית ונהנתנית. ב-1998 שיחקה לראשונה בסדרת טלוויזיה, "מורטל קומבט: כיבוש". בנוסף ב-1998, שיחקה בסרט קומדיית הנעורים "לא יכולים להתאפק". ב-1999 שיחקה בתפקיד דוטי מתיוס בסרט "שועל המדבר" ובאותה שנה לוהקה לתפקיד ראשי בסדרת הטלוויזיה "ג'ק וג'יל", בה גילמה את דמותה של אודרי הרקדנית. בשנת 2000 השתתפה בסרט הקומדיה הרומנטית "100 בנות". ב-2001 כיכבה בסרט הפרודיה הקולנועית על סרטי הנעורים, "קטע מהסרטים". בנוסף ב-2001, שיחקה בסרט הקומדיה "ג'ו דירט".
בשנים 2005–2009 היא שיחקה בתפקיד מרכזי בסדרה הקומית "קוראים לי ארל" ברשת NBC, בתפקיד ג'וי טרנר, גרושתו של ארל. על תפקידה זה הייתה מועמדת פעמיים לפרס אמי, בקטגוריית שחקנית המשנה הטובה ביותר בסדרה קומית, ובשנת 2007 אף זכתה בפרס. ב-2008 הייתה מועמדת לפרס גלובוס הזהב, בקטגוריית שחקנית המשנה הטובה ביותר בסדרת טלוויזיה. הייתה גם מועמדת לפרס גילדת שחקני המסך על תפקידה ב"קוראים לי ארל".
בנוסף ב-2008, דיבבה את דמותה של גברת קוויליגן בסרט הקולנוע המצויר "הורטון שומע מישהו".
ב-7 באוקטובר 2006 היא הייתה מנחה אורחת בתוכנית המערכונים "סאטרדיי נייט לייב". עוד קודם לכך היא התארחה בתוכנית "MADtv", שם גילמה את הילרי קלינטון, בפרודיה על "קוראים לי ארל", שבה ג'ורג' בוש מכין רשימה של כל המעשים הרעים שביצע בעבר, ואז מתקן אותם זה אחר זה. כמו כן, היא התארחה בפרק בסדרה "מכושפות".
בשנת 2013 היא התארחה בקומדיית המצבים "שני גברים וחצי" לשני פרקים בתור תמי. בנוסף, התארחה בסדרה "מליסה וג'ואי" בתפקיד אורח בתור מרדית', ודיבבה בפרק אחד בסדרת האנימציה "פיניאס ופרב".
מאז 2014 משחקת בתפקיד מרכזי בסיטקום "ממי" ברשת CBS, בתור ג'יל קנדל, מאז עונתה השנייה של הסדרה.
קריירה > עיסוקים אחרים

בין השאר, הופיעה גם עם להקת הפופ הפוסיקט דולז, וכן השתתפה במספר וידאו קליפים של אמנים אחרים, ביניהם "Girls of Summer" של להקת הרוק אירוסמית', ובגרסת הכיסוי של להקת הרוק מרילין מנסון ל-"Tainted Love".
במאי 2006 היא הנחתה את טקס פרסי הרוק של ערוץ המוזיקה VH1.
חיים אישיים

בשנים 2000–2001 בן זוגה היה עמיתה לסדרה "ג'ק וג'יל", השחקן האמריקאי-יהודי סיימון רקס. באוקטובר 2006, לאחר 9 שנות היכרות ושנה וחצי של זוגיות, היא ובן זוגה, ה-DJ אריק קאלבו (אריק קיוביצ'י), התארסו. ב-11 במאי 2007 ילדה פרסלי את בנם הבכור, דזי ג'יימס קאלבו. אולם ב-2008 הם נפרדו. בין השנים 2009–2011 הייתה נשואה לעורך הדין, סימראן סינג. ב-2017 ילדה בנים תאומים מבן זוגה, חמזי חיג'זי.
בראיון שנתנה למגזין "אסקווייר" ב-2006 סיפרה פרסלי, כי היא כמעט קנתה כרטיס לטיסה באחד המטוסים שהתרסקו לתוך מגדלי התאומים בפיגועי 11 בספטמבר, אך התחרטה ברגע האחרון, בגלל השעה המוקדמת שבה יצאה הטיסה.
סיפרה בראיונות שכנערה סבלה מבולימיה לתקופה קצרה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1996 | Mercenary | נערת בריכה |  |
| 1997 | Poison Ivy: The New Seduction | ויולט |  |
| 1997 | The Journey: Absolution | אליסון |  |
| 1997 | Against the Law | סאלי |  |
| 1998 | לא יכולים להתאפק | בת' |  |
| 1998 | מנהל הזירה | אנג'ל זורזאק |  |
| 1999 | שועל המדבר | דוטי מת'יוס |  |
| 2000 | 100 בנות | סינת'יה |  |
| 2000 | Poor White Trash | סנדי לייק |  |
| 2001 | קטע מהסרטים | פרסיליה |  |
| 2001 | אומנות החבלה | קלייר מנינג |  |
| 2001 | ג'ו דירט | ג'יל |  |
| 2001 | אמריקן גאי | טרישיה |  |
| 2002 | Demon Island | טינה |  |
| 2004 | מהיר ללא גבולות | צ'ינה |  |
| 2005 | מוות לדוגמניות העל | טיפאני קורטני | גם מפיקה |
| 2005 | עולם אכזר | קתרין אנדרסון |  |
| 2006 | Bachelor Party Vegas | עצמה |  |
| 2006 | חי או מת | טינה ארמסטרונג |  |
| 2008 | הורטון שומע מישהו | מיס קאליגן | דיבוב |
| 2009 | אני אוהב אותך, אחי | דניס מק'ליין |  |
| 2010 | Venus & Vegas | טארה |  |
| 2011 | 6 Month Rule | קלייר |  |
| 2012 | The Oogieloves in the Big Balloon Adventure | לולה סומבררו |  |
| 2014 | הבית הרדוף 2 | מייגן |  |
| 2014 | Making the Rules | אבי | גם מפיקה בפועל |
| 2017 | Austin Found | קריסטל קלמנס |  |
| 2023 | The Re-Education of Molly Singer | ברנדה |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1998 | Push | ניקי לאנג | תפקיד ראשי; 8 פרקים |
| 1998 | מיטות נשיקה | קארה דילייני | פרק: "Teacher's Pet" |
| 1998 | Night Man | איווט | פרק: "Double Vision" |
| 1999-1998 | מורטל קומבט: כיבוש | מיקה | 3 פרקים |
| 2001-1999 | ג'ק וג'יל | אודרי גריפין | תפקיד ראשי (2 עונות); 32 פרקים |
| 2000 | Best Actress | קארן קרול | סרט טלוויזיה של ערוץ E! |
| 2001 | Going to California | קיילי | פרק: "This Year's Model" |
| 2002 | מכושפות | מיילי | פרק: "A Witch's Tail, Part 1" |
| 2002 | אזור הדמדומים | סינדי | פרק: "Sensuous Cindy" |
| 2003 | Fastlane | שרה מת'יוס | פרק: "Strap On" |
| 2003 | בקר | גרייס | פרק: "Sister Spoils the Turkey" |
| 2004 | Happy Family | אלכס | 8 פרקים |
| 2004 | כלב הקראטה | אשלי וילקנסון | סרט טלוויזיה של Freeform |
| 2004 | Evel Knievel | לינדה בורק | סרט טלוויזיה של TNT |
| 2005 | הפמליה | עצמה | פרק: "My Maserati Does 185" |
| 2009-2005 | קוראים לי ארל | ג'וי טרנר | תפקיד ראשי (4 עונות); 96 פרקים זכיות: פרס אמי לבידור בפריים טיים לשחקנית משנה בסדרת קומדיה (אנ') (2007) מועמדויות: פרס אמי לבידור בפריים טיים לשחקנית משנה בסדרת קומדיה (אנ') (2006) פרס גלובוס הזהב לשחקנית משנה מצטיינת בסדרת טלוויזיה, מיני-סדרה או סרט טלוויזיה (2008) פרס סטלייט לשחקנית משנה מצטיינת בסדרת טלוויזיה, מיני-סדרה או סרט טלוויזיה (2007) |
| 2006 | מד טי.וי | עצמה | פרק: "11.13" |
| 2006 | לאס וגאס | קרי | פרק: "Coyote Ugly" |
| 2010 | היפה והמזוודה | קייט וייט | סרט טלוויזיה של Freeform |
| 2010 | חוקי המשחק | פאם מילטון | 2 פרקים |
| 2010 | Smoke Screen | בריט שלי | סרט טלוויזיה של Lifetime |
| 2013-2011 | לגדל את הופ | דונה | 3 פרקים |
| 2012-2011 | אני שונאת את הבת שלי | אנני ווטסון | תפקיד ראשי; 13 פרקים |
| 2013 | שני גברים וחצי | תמי | 2 פרקים |
| 2013 | פיניאס ופרב | רוזי | דיבוב; פרק: "Mind Share" |
| 2013 | מליסה וג'ואי | מרדית' | פרק: "A New Kind of Christmas" |
| 2014 | שוות בקליבלנד | קני | פרק: "Surprise!" |
| 2014 | Jennifer Falls | ג'ניפר דויל | תפקיד ראשי; 10 פרקים |
| 2014 | Finders Keepers | אליסון סימון | סרט טלוויזיה של Syfy |
| 2021-2014 | ממי | ג'יל קנדל | תפקיד חוזר (עונה 2) תפקיד ראשי (עונות 8-3); 127 פרקים |
| 2017 | ספר האורחים | קריסטי | פרק: "Story Four" |
| 2018 | בוג'ק הורסמן | סאדי | דיבוב; 2 פרקים |
| 2023-2022 | Welcome to Flatch | בארב פלאטש | תפקיד ראשי (2 עונות); 24 פרקים |
ג'ורג' דיקארלו

ג'ורג' תומאס דיקארלו (באנגלית: George Thomas DiCarlo; נולד ב-13 ביולי 1963) הוא שחיין אמריקאי בעבר. אלוף אולימפי (לוס אנג'לס 1984) בעל שתי מדליות.
ביוגרפיה

דיקארלו נולד בסיינט פיטרסברג, שבפלורידה. הוא למד ושחה באוניברסיטת אריזונה.
ביוגרפיה > אלוף אולימפי

במבחנים האמריקאים לאולימפיאדת לוס אנג'לס (1984) שנערכו ביוני 1984, קבע דיקארלו במשחה ל-400 מטר חופשי שיא אמריקאי חדש של 3:51.03 דקות, שיפור לשיאו בן ה-7 שנים של בריאן גודל (3:51.56 דקות). במשחקים עצמם הוא זכה בשתי מדליות, זהב וכסף. בהיעדרו של שיאן העולם, אלוף העולם והאלוף האולימפי ולדימיר סלניקוב מברית המועצות (3:48.23 דקות), הוא זכה במדליית זהב במשחה ל-400 מטר חופשי בשיא אולימפי חדש של 3:51.23 דקות, שיפור לשיאו האולימפי של סלניקוב (3:51.31 דקות), לפני בן ארצו ג'ון מיקאנן (3:51.49 דקות) וג'סטין למברג מאוסטרליה (3:51.79 דקות). מספר דקות לאחר משחה הגמר, תומאס פרנר ממערב גרמניה, המתחרה העיקרי שלו שלא הגיע למשחה הגמר לאחר ששמר כוחות בשלב המוקדמות, שיפר את שיאו האולימפי במסגרת גמר ב', בתוצאה של 3:50.91 דקות. יומיים לאחר מכן, הוא זכה במדליית כסף במשחה ל-1500 מטר חופשי בתוצאה של 15:10.59 דקות, אחרי בן ארצו מייק אובריין (15:05.20 דקות) ולפני שטפן פייפר ממערב גרמניה (15:12.11 דקות).
הערות שוליים

↑  רשימת התפתחות שיאי העולם בשחייה ושיאי ארצות הברית בשחייה באתר usaswimming (באנגלית)
↑  בתחרויות השחייה נערכו שני שלבים, מוקדמות וגמר ולכן הוחלט ששחיינים שסיימו במקומות 9–16 ישתתפו במשחה גמר ב', הזדמנות נוספת לשיפור שיאים אישיים בלבד ולא יוכלו לקבל מדליות גם אם התוצאות שיקבעו תהינה מהירות מאלה של השחיינים ששחו במשחה גמר א'.
זאקופנה

זאקופנה (פולנית: Zakopane, ‏האזנהקובץ:Pl-Zakopane.ogg‏Ⓘ‏) היא עיירת נופש וסקי בדרום פולין, ובה בין היתר שוק גדול ופארק שעשועים. העיירה ממוקמת בין הרים ומציעה מגוון אטרקציות תיירותיות ונוף פסטורלי. היא ממוקמת בגובה של יותר מ-800 מטר מעל פני הים, והיא העיר הגבוהה ביותר בפולין.
מיקום

זאקופנה שוכנת בדרום פולין, כ-100 ק"מ דרומית לעיר קרקוב. היא שוכנת בעמק גדול בין הרי טאטרה ובין הר גובאובקה, אשר יוצרים גבול טבעי בין פולין לסלובקיה.
היסטוריה

התיעוד המוקדם ביותר של זאקופנה מתוארך למאה ה-17. ההיסטוריה של זאקופנה קשורה להתפתחות תעשיות הכרייה והמטלורגיה באזור. במהלך המאה ה-19 העיר הייתה המרכז הגדול ביותר למטלורגיה בגליציה. במהלך השנים, היגרו אליה עוד ועוד אנשים בשל אקלימה שנחשב טוב לבריאות, והיא הייתה מכפר קטן לעיירה בת כ-3,000 תושבים (נכון לשנת 1889). שירות הרכבות לעיר החל ב-1 באוקטובר 1889.
בשנת 1929 כבר היו בזאקופנה 15,000 תושבים, ובשנת 1939 יותר מ-20,000.
במרץ 1940, נציגים של הנ.ק.ו.ד. הסובייטי והגסטאפו הגרמני נפגשו בעיר למשך שבוע כדי לקבוע את גבולותיה של פולין הכבושה. במהלך מלחמת העולם השנייה שימשה זאקופנה מרכז חשוב מבחינתה של המחתרת הפולנית. זאת, בשל היותה נקודת היערכות בין פולין להונגריה.
לאחר מלחמת העולם השנייה ידעה זאקופנה תנופת פיתוח. מלונות חדשים ומקומות אירוח שונים נבנו בה, והתקיימו בה אירועי ספורט ותרבות, ובכללם פסטיבלי סרטים.
בזכות קרבתה לגבול והנוף ההררי, זאקופנה הייתה תחנה חשובה בנתיב הבריחה.
תיירות

כלכלת זאקופנה נשענת ברובה על תעשיית התיירות. מדי שנה פוקדים אותה כ-3 מיליון תיירים מכל רחבי העולם אשר באים ליהנות מבתי ההבראה, אזורי הסקי, מסלולי ההליכה ותחרויות הספורט בחורף. יש בה שפע של בתי מלון, אכסניות וחדרי אירוח. עוד יש בעיר שוק גדול לדברי מאכל, בגדים, השכרת ציוד גלישה ושלל מזכרות. לצד זאת אפשר לבקר בפארק הלאומי טטרה או לעלות ברכבל לפסגת הר גובאובקה ולצפות בנוף המדהים של ההרים ושל העיר.
גבינת רדיקולקה הוא מאכל מקומי נפוץ.
תחבורה

מזאקופנה יוצאים מדי יום  אוטובוסים לקרקוב, ללובלין, לאושווינצ'ים ולוורשה, ופעם ביום לפז'מישל ולסאנוק. כמה אוטובוסים בשבוע יוצאים מהעיר לבודפשט שבהונגריה (במרחק תשע שעות נסיעה).
מתחנת הרכבת בעיר יוצאות רכבות לקרקוב, לצ'נסטוחובה, לגדיניה, ללובלין, ללודז', לפוזנאן ולוורשה.
שדות התעופה המרכזיים הקרובים הם בקרקוב-פולין (כ-100 ק"מ צפונית), ובפופרד-סלובקיה (כ-70 ק"מ דרומית).
הקהילה היהודית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לאחר מלחמת העולם השנייה פעל בעיר בית יתומים לילדים יהודים ניצולי השואה.
מאז שנת 2022 פועל בה בימי חופשת הקיץ מלון כשר, Zakopane Kosher.
ערים תאומות

לזאקופנה 5 ערים תאומות והן:
גרמניה סייגן, גרמניה (מ־1989).
צרפת דייה-דה-ווז', צרפת (מ־1990).
סלובקיה פופרד, סלובקיה (מ־1993).
פולין סופוט, פולין (מ־1993).
אוקראינה סטרי, אוקראינה (מ־2004).
גלריה

Aerial view of Zakopane
Zakopane at night
Zakopane - view from Gubałówka Hill (Tatra mountains in the background)
Wielka Krokiew ski jumping hill
Zakopane - Gubałówka Hill ski run
Zakopane - Gubałówka Hill: a nursery ski run
Polana Szymoszkowa ski lift
Katyń Memorial in Peksów Brzyzek Cemetery
Traditional wooden shrine
Traditional oscypek cheese
Zakopane, mountain massif Giewont (1938)
הערות שוליים

↑  תערוכה על בתי ילדים לאחר השואה, באתר יד ושם
↑  אתר 'zakopane kosher'
↑  The Children's Home for Holocaust Survivors in Zakopane, Poland, www.yadvashem.org (באנגלית)
| --- | --- |
בקרת זהויות :  NLI: 987007566727705171  PLWABN: 9810634196605606  BnF: cb12162849w (data)  GND: 4067371-6  LCCN: n81003394  MusicBrainz: 8b9f63be-2c8a-4607-a2a2-d21bcf62981e  NKC: ge208664  SUDOC: 120934507  VIAF: 159878835   WorldCat (עם VIAF): 159878835 
דוב צעצוע בפסגת הר גובאובקה
הכשרה

ערך זה עוסק בתהליך למידה התיישבותי. אם התכוונתם למשמעות אחרת, ראו .
הכשרה היא תהליך הכנתו של אדם להתיישבות בארץ ישראל על סמך הבסיס האידאולוגי הציוני-הסוציאליסטי. יש להבדיל בין ההכשרה בארץ ישראל, לבין ההכשרה בחו"ל, שהיוותה בסיס לעלייה והתיישבות בארץ ישראל, בוצעה בעיקר על ידי תנועת החלוץ והייתה בשיאה בשנות ה-20 וה-30 של המאה ה-20.
הכשרה בארץ ישראל

בשנות המנדט הבריטי ובתקופה הראשונה לקיום מדינת ישראל הייתה מקובלת ההכשרה לחקלאות. קבוצות של צעירים וצעירות אשר התארגנו ל"גרעין" לקראת התיישבות חקלאית היו יוצאים לקיבוץ לתקופת הכשרה. היה זה תנאי מוקדם ליציאה להתיישבות ביישוב קיים וכל שכן ליישוב חדש. ההכשרה כוללת הכנה מקצועית ואידאולוגית.
הכשרה מחוץ לארץ ישראל

ההכשרה החלה באימפריה הרוסית בסוף המאה ה-19 ובארצות הברית בתחילת המאה ה-20.
בקונגרס הציוני ה-12 בשנת 1921 נערך כנס היסוד של ההסתדרות העולמית של החלוץ, בהשתתפות נציגים מכל רחבי העולם.
ההכשרה נערכה לרוב בחוות או במשקים חקלאיים, המשתתפים חולקו לקבוצות ולמדו את מכלול הנושאים הנדרשים להקמת יישוב חקלאי. רוב המשתתפים היו בעלי רקע עירוני וחסרי ידע חקלאי, לכן ההכשרה כללה עבודה חקלאית, לימוד מלאכות מכניות-טכניות ולימוד עברית. עם התפתחות ההכשרה נוספה גם ההכשרה בתחום הזהות היהודית שכללה לימוד היסטוריה וספרות יהודית. קבוצות ההכשרה חיו לרוב בקומונה וחגגו את החגים היהודיים. לעיתים רחוקות נשלחו גם מועמדים בודדים לעלייה ללימוד אצל חקלאים או בעלי מלאכה לא-יהודים. בגרמניה הוכשרו בשנת 1934 כ-3,500 צעירים ב-32 מתקני הכשרה שונים.
גלריית תמונות

הכשרת הפועל המזרחי באמצע שנות ה-20 בבצנרוד (Betzenrud) שליד פולדה שבגרמניה
בית"רים בחוות ההכשרה מסדה-ורשה עוסקים בדייש כחלק מן ההכשרה החקלאית, שנת 1938
בית"רים בחוות הכשרה על יד טאלין, אסטוניה, 1932
בית"רים עוסקים בניפוי חיטה בחוות ההכשרה על-שם זאב ז'בוטינסקי בזסטבנה, רומניה, 1946
ראו גם

הכשרה מגויסת
חוות ההכשרה בגרוכוב
חוות ההכשרה בקלוסובה
חוות ההכשרה ע"ש ברוכוב בלודז'
חוות ההכשרה בצ'רניאקוב
הכשרה באנסחדה
לקריאה נוספת

יעקב זילברשייד, אריה פיאלקוב (כינסו וערכו), תל חי: קיבוץ הכשרה בפולין ע"ש חללי תל-חי, הגוש ופלוגותיו: מאסף, לוחמי הגיטאות: בית לוחמי הגיטאות ע"ש יצחק קצנלסון; הקיבוץ המאוחד, 1979.
שרה סגל, אריה פיאלקוב (עורכים), שחריה: סיפורו של קיבוץ הכשרה: מאסף, לוחמי הגיטאות: בית לוחמי הגיטאות ע"ש יצחק קצנלסון; 1983
חוסה מנואל קופטה

חוסה מנואל אריאס קוֹפֶּטֶה (בספרדית: José Manuel Arias Copete; נולד ב-10 באוקטובר 1999) הוא כדורגלן ספרדי המשחק בעמדת הבלם במיורקה מהלה ליגה.
קריירה

קופטה נולד באסיחה, שבאנדלוסיה, והוא בוגר מחלקת הנוער של אסיחה באלומפיה. ב-19 במרץ 2016, ערך קופטה את הופעת הבכורה שלו בקבוצה הבוגרת בגיל 16 בלבד, כשנכנס כמחליף בניצחון 2-0 בחוץ נגד קבסנסה.
קופטה זכה לדקות משחק מועטות באסיחה, וב-4 בינואר 2018, הוא עבר לקורדובה עד סוף העונה, ושיחק עבור קבוצת המילואים שלה.
ב-7 ביוני 2018, חתם קופטה על חוזה לשלוש שנים בויאריאל, ושובץ בתחילה בויאריאל ג', אשר שיחקה בליגה הרביעית. ב-22 ביולי של השנה שלאחר מכן, הוא הושאל לשנה אחת לפנייה דפורטיבה, ששיחקה בליגה השלישית, וכשחזר ביולי 2020, הוא שיחק עבור ויאריאל ב', גם בליגה השלישית.
ב-17 ביוני 2021, חתם קופטה לשנה אחת בפונפראדינה מליגת המשנה. הוא ערך את הופעת הבכורה שלו בקבוצה הבוגרת ב-14 באוגוסט, כשפתח בהרכב בניצחון ביתי 1-0 על אלקורקון.
ב-29 ביוני 2022, חתם קופטה על חוזה לארבע שנים במיורקה מהלה ליגה.
הערות שוליים

↑  C. López, El primer fichaje invernal es para... el juvenil, El Día de Córdoba, ‏2018-01-04 (בספרדית)
↑  @V3Rivera, Copete firma con el submarino amarillo, ecijabpeinfo.com, ‏2018-06-07 (בספרדית)
↑  Rafael Javier Domínguez Orta, La Peña Deportiva se refuerza con la cesión de José Manuel Arias 'Copete', Diario de Ibiza, ‏2019-07-22 (בספרדית)
↑  Noticias, www.sdponferradina.com (בספרדית)
↑  El Alcorcón pone el juego y la Ponferradina se lleva los puntos, MARCA, ‏2021-08-14 (בספרדית)
דן אקרויד

| --- | --- |

דן אקרויד, 2009
 לידה:  1 ביולי 1952 (בן 72) אוטווה, קנדה קנדה
 שם לידה:  Daniel Edward Aykroyd 
 מדינה:  קנדה 
 תקופת הפעילות:  מ-1974
 עיסוק:  תסריטאי, מוזיקאי
 מקום לימודים:  אוניברסיטת קרלטון  St. Patrick's High School  Lisgar Collegiate Institute  St. Pius X High School 
 בן או בת זוג:  דונה דיקסון (29 באפריל 1983–?) 
 צאצאים:  Danielle Aykroyd 
 מספר צאצאים:  3 
 פרסים והוקרה:  פרס אמי, מועמד לפרס האוסקר
 http://www.thebluesmobile.com
 פרופיל ב-IMDb
 
דניאל אדוארד (דן) אקרויד (באנגלית: Daniel Edward "Dan" Aykroyd; נולד ב-1 ביולי 1952) הוא שחקן וקומיקאי קנדי, זוכה פרס אמי, שהיה מועמד לפרס האוסקר. אקרויד הוא גם מוזיקאי ותסריטאי, וכן יינן וחוקר עב"מים. אקרויד הוא אחד מחברי הצוות המקורי של סאטרדיי נייט לייב. בתחילת הקריירה שלו שיתף פעולה כצמד קומי עם השחקן ג'ון בלושי, ששיחק לצידו בסאטרדיי נייט לייב. הם הקימו את הלהקה האחים בלוז והופיעו בסרט המצליח "האחים בלוז" לו כתב את התסריט. לאחר מותו של בלושי פיתח קריירה ארוכה ומגוונת, שכללה להיטים כמכסחי השדים ומשנה מקום משנה מזל.
ביוגרפיה > ילדות ונעורים

אקרויד נולד בשנת 1952 באוטווה שבאונטריו, קנדה. אביו היה מהנדס, ואמו מזכירה ממוצא צרפתי קנדי. המשפחה הייתה קתולית אדוקה, ואקרויד התכוון להפוך לכומר, ולמד בבתי ספר קתוליים. עם זאת, התנהגותו הפרועה הביאה לסילוקו מבית הספר התיכון. זמן מה ניסה ללמוד קרימינולוגיה וסוציולוגיה באוניברסיטת קרלטון, אך לא השלים את לימודיו. הוא החל לעבוד כקומיקאי במועדוני לילה בטורונטו, וכן עבד כשדר עבור רשת טלוויזיה מקומית.
ביוגרפיה > סאטרדיי נייט לייב

פריצתו של אקרויד לתודעת הקהל כקומיקאי מוכשר הייתה במסגרת תוכנית הטלוויזיה סאטרדיי נייט לייב בה שיחק בין 1975 ל-1979. אקרויד היה חלק מן הצוות המייסד של התוכנית, ובלט בכישרונו הקומי, ובכישרון החיקוי שלו, הוא גם כתב חלק ניכר מהמערכונים בהם הופיע. פרט לדמויות כ"אלווד בלוז", ומגוון של דמויות שיצר במערכונים, הצטיין אקרויד בחיקוי אישים בני התקופה כג'ימי קרטר או ריצ'רד ניקסון. כן השתתף בפינת "עדכון סוף השבוע" (Weekend Update) ביחד עם ג'יין קרטין, מעין מהדורת חדשות מזויפת, שהייתה לפינה הקבועה והנמשכת ביותר בסדרה. בשנת 1977 זכה אקרויד בפרס אמי על המערכונים שכתב עבור הסדרה. לאחר מכן היה מועמד לפרס פעמיים נוספות על כתיבתו, ופעמיים על משחק, והופעה יוצאת דופן בקומדיה.
במהלך הזמן בו בילה בתוכנית התקרב למשתתף אחר בתוכנית, ג'ון בלושי, והשניים הפכו למעין צמד קומי. עם זאת אקרויד היה מאופק יותר, וחסרה לו הנטייה של בלושי להרס עצמי. בשנת 1979 עזב את הסדרה על מנת להתרכז בקריירה קולנועית. בעשורים שלאחר מכן שב לעיתים כאורח בסדרה. לפעמים היה שב לדמויות המוכרות שיצר בשנות השבעים, כאלווד בלוז (כשלצידו ג'ון גודמן, המחליף את בלושי, שמת בשנת 1982), לעיתים המשיך בחיקויים, והצטיין בחיקויו של בוב דול. מספר פעמים שימש כמארח של התוכנית, והופיע לאורך כל התוכנית.
ביוגרפיה > האחים בלוז

המערכון המשפיע ביותר של אקרויד בסאטרדיי נייט לייב, שבהשראתו נוצרו יצירות מוזיקליות, ושני סרטי קולנוע, היה "האחים בלוז". "האחים בלוז" הם שני בחורים משיקגו הפועלים במסגרת להקת רית'ם אנד בלוז. הם לבושים בחליפות שחורות ועניבות שחורות, חובשים כובע שחור ועוטים תמיד משקפי שמש. אקרויד שיחק את האח "אלווד בלוז", ובלושי שיחק את האח "ג'ולייט ג'ייק בלוז".
אקרויד סיפר כי כבר בפגישתו הראשונה עם בלושי נוצר הניצוץ ממנו נוצר המערכון על האחים בלוז. הם נפגשו בפאב בו היה אקרויד אורח קבוע. אקרויד השמיע תקליט בלוז כרקע לפגישה, ובלושי נדלק על המוזיקה ששמע, על אף שהיה חובב של רוק כבד. אקרויד השפיע על בלושי, הכיר לו את מוזיקת הבלוז, והדבר הוביל ליצירת "הצמד המוזיקלי" והמערכון שהיה להצלחה.
"האחים בלוז" היו להקת רית'ם אנד בלוז מן המניין. בשנת 1978 יצא לאור תקליטם "מזוודה מלאה בלוז" (Briefcase Full of Blues), והלהקה הופיעה בהופעות חיות. עם הזמן התגבש צוות נגנים שכלל את לו מריני, סטיב קרופר, אלן רובין ודונלד (דאק) דאן כמו גם את הזמר אדי פלויד.
בשנת 1980 יצא לאקרנים הסרט "האחים בלוז", בבימויו של ג'ון לנדיס, שזכה להצלחה רבה בארצות הברית ובעולם. הסרט הציג את האחים בלוז, היוצאים להשיג כסף להצלת בית היתומים בו גדלו בשיקגו. בסרט השתתפו שחקנים ידועים רבים כקארי פישר, אך הוא ידוע במיוחד בשל הופעות האורח של כמה מגדולי הזמרים בארצות הברית באותה התקופה, כג'יימס בראון, ריי צ'ארלס, ארית'ה פרנקלין, ג'ון לי הוקר ואחרים. הפסקול של הסרט זכה אף הוא להצלחה מרובה.
בשנת 1982 מת בלושי ממנת יתר של סמים. בשנת 1998 נעשה ניסיון להחיות את הצלחת הלהקה בסרט האחים בלוז 2000 בו החליף ג'ון גודמן את בלושי. הסרט נחשב לכישלון קופתי.
ביוגרפיה > קריירה קולנועית

את דרכו התחיל אקרויד כשחקן טלוויזיה. במקביל להופעתו בסאטרדיי נייט לייב, הופיע כדמות של מפעיל מעלית בסדרה הקומית לילדים "Coming Up Rosie", ששודרה ברשת CBS בין 1975 ל-1978.
לאחר שעזב את צוות סאטרדיי נייט לייב, החל בקריירה קולנועית. הופעתו הראשונה בקולנוע הייתה בשנת 1977 בקומדיה רומנטית בשם "אהבה ממבט ראשון" (Love at First Sight) בה שיחק אדם עיוור המתאהב באישה צעירה, כן שיחק ודיבב מספר סרטי טלוויזיה. בסוף שנות ה-70 ובתחילת שנות ה-80 שיחק במספר סרטים מצליחים לצידו של ג'ון בלושי. הסרט הראשון 1941, היה ניסיון כושל של סטיבן ספילברג ביצירת קומדיה. הסרט נכשל הן בקופות, והן מבחינה ביקורתית. אך לאחריו באו האחים בלוז שהיה להצלחה גדולה, וקומדיה בשם שכנים, שזכתה להצלחה בינונית. "שכנים" היה סרטו האחרון של בלושי, שמת ממנת יתר של סמים בחודש מרץ 1982. מותו היווה מכה אישית ומקצועית כואבת לאקרויד.
אקרויד המשיך בקריירה כקומיקאי מצליח, ובשנת 1983 יצא לאקרנים הסרט "משנה מקום משנה מזל" בו שיחק. הסרט היה להצלחה גדולה, והוכיח כי אקרויד יכול לשמש כבן זוג קומי למגוון של דמויות, גם ללא בלושי לצידו. ב-1984 היה חלק מן הצוות שיצר את מכסחי השדים, להיט נוסף, בו שיחק. פרט למשחק, היה לאקרויד חלק בכתיבת התסריט, והוא שילב בכתיבה את הידע והעניין שגילה בעל טבעי.
ב-1985 השתתף אקרויד בהקלטת השיר We Are the World שיועד למטרות צדקה, ובו השתתפו רבים מהזמרים והשחקנים הבולטים באותה התקופה. בשנת 1989 היה מועמד לפרס אוסקר לשחקן המשנה הטוב ביותר על תפקידו בסרט הנהג של מיס דייזי.
בשנת 1991 ניסה את כוחו כבמאי בסרט "Nothing But Trouble", קומדיה בה כיכב לצד דמי מור, צ'בי צ'ייס וג'ון קנדי ג'וניור. הסרט היה כישלון קופתי וביקורתי. בשנות ה-90 לא זכה להצלחה שלה זכה בשנות ה-80. מראהו הפיסי השתנה. הוא שמן, ונראה כי איבד חלק מיכולתו להצחיק. ניסיון לשוב אל הטלוויזיה בסדרה בשם "Soul Man", ששודרה ברשת ABC בשנת 1997, כשל אף הוא, והסדרה ירדה מן המסכים לאחר עונה אחת בלבד. הסרט האחים בלוז 2000, בו ניסה להשיב את הצלחת "האחים בלוז" כשל אף הוא.
אקרויד המשיך להופיע בתפקידי אורח בסרטים בעלי תקציב גדול, כתבלין קומי לצד כוכבים מוכרים אחרים. כך הופיע בתפקיד קטן בסרט פרל הארבור, בשנת 2001 ובתפקיד משנה בסרטו של וודי אלן קללת אבן העקרב הירוקה.
ב־2016 זכה להופעת קמע בקומדיה "מכסחות השדים" המבוססת על הסרט המקורי מ־1984 בו שיחק דן בתפקיד ראשי.
חיים אישיים

על אף שעיקר הצלחתו הייתה בקולנוע האמריקני, שומר אקרויד על זהותו הקנדית. הוא מתגורר באופן קבע בעיירה סיידנהם שבאונטריו, בה החלו אבותיו להתגורר בשנות השמונים של המאה ה-19. כן זכה לכיבודים רבים ותוארי כבוד בקנדה, לרבות אות החבר במסדר קנדה בו עוטר ב-1998. עם זאת, אקרויד קיבל אף אזרחות של ארצות הברית.
ב-1983 נישא לשחקנית דונה דיקסון, שחקנית שלצידה שיחק במספר סרטים, דוגמנית ומלכת יופי לשעבר. לזוג שלוש בנות.
אקרויד מגלה עניין בעל-טבעי ובתופעת העב"מים, ואף השתתף בסרטים תיעודיים שנעשו על תופעה זו; הוא גם שותף ב"מרתפי הניאגרה" (Niagara Cellars), חברה בעלת ארבעה יקבים באזור הניאגרה, המשווקת יינות הנושאים את שמו.
ב-2013 חשף כי הוא בעל תסמונת אספרגר, המוגדרת כיום כתסמונת מהקשת האוטיסטית.